《次韵解君接感怀》
宋代·李新

太平事业按商周，麟阁仪形待子留。
壮士长歌三箭定，鸱夷归子五湖秋。
生涯底事空藏剑，英气平时已食牛。
歌扇舞衫今太寂，暮云佳句敌汤休。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。